stanford-oval/wikipedia huggingface dataset:
Itä-Kalimantan
Aiheesta muualla

Wikimedia Commonsissa on kuvia tai muita tiedostoja aiheesta .
Itä-Kalimantanin provinssin webportaali (indonesiaksi) (kaltimprov.go.id/)
| --- | --- |
Sumatra:  Aceh • Pohjois-Sumatra • Länsi-Sumatra • Riau • Riausaaret • Jambi • Etelä-Sumatra • Bangka-Belitung • Bengkulu • Lampung
Jaava:  Jakarta • Banten • Länsi-Jaava • Keski-Jaava • Yogyakarta • Itä-Jaava
Pienet Sundasaaret:  Bali • Läntinen Nusa Tenggara • Itäinen Nusa Tenggara
Kalimantan:  Länsi-Kalimantan • Keski-Kalimantan • Etelä-Kalimantan • Itä-Kalimantan • Pohjois-Kalimantan
Sulawesi:  Pohjois-Sulawesi • Gorontalo • Keski-Sulawesi • Länsi-Sulawesi • Etelä-Sulawesi • Kaakkois-Sulawesi
Molukit:  Molukit • Pohjois-Molukit
Länsi-Uusi-Guinea:  Länsi-Papua • Papua
Iraklionin linnoitus

| Iraklionin linnoitus Koúlesin linnoitus> Κούλες |
| --- | --- |
 Iraklionin linnoitus.
Sijainti:  Iraklion, Kreeta, Kreikka
Koordinaatit:  35°20′41″N, 25°08′13″E
Rakennustyyppi:  linnoitus
Valmistumisvuosi:  1523–1540
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Iraklionin linnoitus eli Koúlesin linnoitus (kreik. Κούλες, Koúles eli Κάστρο Κουλέ, Kástro Koulé; ital. Rocca a Mare) on linnoitus Iraklionin kaupungissa Kreetan saarella Kreikassa. Se on nykyisin kaupungin symboli ja tärkeimpiä maamerkkejä.
Historia

Linnoituksen paikalla oli varhaisempi linnoitus oletettavasti jo arabikaudella 800–900-luvuilla ja viimeistään saaren toisella bysanttilaisella kaudella 900–1200-luvuilla. Se mainitaan nimellä Castellum Comunis. Linnoitus ilmeisesti tuhoutui maanjäristyksessä vuonna 1303. Venetsialaisvallan alussa paikalle rakennettiin pieni tornimainen linnoitus.
Nykyisin paikalla oleva linnoitus rakennettiin vuodesta 1523 alkaen Iraklionin laajamittaisten linnoitustöiden yhteydessä. Näihin linnoitustöihin kuuluivat myös muun muassa kaupunginmuurit. Linnoitus valmistui vuonna 1540. Venetsialaiset kutsuivat sitä nimillä Rocca a Mare, Castello a Mare (”Merilinna”) ja Castello.
Osmanit valtasivat linnoituksen samoin kuin muun Iraklionin vuonna 1669. Sillä ei ollut kovin suurta osaa tätä edeltäneessä Iraklionin piirityksessä vuosina 1646–1669. Linnoituksen nimi Koúles tulee turkin kielen linnaa ja tornia tarkoittavasta sanasta kale. Osmanit rakensivat linnoitusta vastapäätä toisen, pienemmän linnoituksen, Mikrós Koulés (”Pieni Koúles”). Tämän vuoksi suurempaan linnoitukseen on viitattu myös nimellä Mégas Koúles (”Suuri Koúles”). Pienempi linnoitus purettiin vuonna 1936.
Nykyisin linnoituksen sisätiloja käytetään näyttelytiloina ja ulkotiloja konsertteihin.
Rakennus

Linnoitus vartioi Iraklionin satamaa ja sijaitsee sen läntisen aallonmurtajan päässä. Se on pohjakaavaltaan suorakulmion muotoinen lukuun ottamatta sen kaakkoiskulman voimakkaasti ulkonevaa puolikaarenmuotoista osaa. Linnoituksen uloimmat muurit ovat suurimmillaan paksuudeltaan jopa yhdeksän metriä ja sisemmät muurit noin kolme metriä. Linnoituksen pääportti on sen länsisivulla. Sisältä linnoitus on kaksikerroksinen.
Aiheesta muualla

Kuvia tai muita tiedostoja aiheesta Iraklionin linnoitus Wikimedia Commonsissa
Rocca a Mare – Κούλες. Linnoituksen verkkosivut. (kreikaksi) (englanniksi)
Linnoitusta ulkoa.
Linnoitusta sisältä.
Islam Saksassa

Kölnin keskusmoskeija
Sehitlik1 -moskeija Berliinissä
Islam on Saksan suurin ei-kristillinen uskonto. Vuonna 2020 Saksassa oli 5,5 miljoonaa muslimia (lähes 7 prosenttia kaikista), kun määrä vuonna 1972 oli vain 0,5 miljoonaa. Statista Research Department toteaakin, että "islam epäilyksettä kuuluu Saksaan". Tulevaisuuden osalta Pew Research Center arvioi, että vuonna 2050 muslimeita on Saksassa 8,7–19,7 prosenttia väestöstä.
Nykypäiviin saakka Turkki on ollut Saksaan saapuneiden muslimien yleisin kotimaa. Kun kristittyjen osuus väestöstä on kirkosta eroamisen takia laskenut, islam kuuluu Saksan voimakkaasti kasvaviin uskontoihin. Saksassa oli vuonna 2020 noin 2800 moskeijaa, joista 300 moskeijoiksi rakennettuja minareetteineen ja kupoleineen. Islamilaisia yhdyskuntia oli vuonna 2005 jo 130 000. Vuonna 2021 Osnabrückissa alkoi ensimmäinen saksalainen imaamikoulutus.
Saksassa arvioitiin vuonna 2019 olleen noin 28 000 radikalisoitunutta islamistia. Samana vuonna tehdyn kyselytutkimuksen mukaan 57 prosenttia saksalaisista koki islamin uhkaavana.
Aiheesta muualla

Kuvia tai muita tiedostoja aiheesta Islam Saksassa Wikimedia Commonsissa
Jaakko Laakso (keskimatkojen juoksija)

| Jaakko Laakso> Henkilötiedot |
| --- | --- |
Koko nimi:  Jaakko-Petteri Mikael Laakso
Syntynyt: 4. heinäkuuta 1992 (ikä 32) Lempäälä, Suomi
Yleisurheilija
Pituus:  183 cm
Paino:  65 kg
Laji:  800 metrin juoksu
Seura:  Tampereen Pyrintö
Valmentaja:  Lauri Hollo
Ennätykset:  800 m: 1.48,25 (Lapinlahti 2016)
 Tietolaatikko päivitetty 19. kesäkuuta 2016 
Jaakko-Petteri Mikael Laakso (s. 4. heinäkuuta 1992 Lempäälä) on suomalainen keskimatkojen juoksija, joka kilpailee pääosin 800 metrin juoksussa. Hän edustaa Tampereen Pyrintöä ja häntä valmentaa Lauri Hollo.
Kalevan kisoista Laakso on voittanut hopeaa 800 metrillä vuosina 2016 ja 2017.
Viestijuoksun Suomen-mestaruuskilpailuissa Laakso on voittanut 4 × 400 metrin viestijuoksussa kultaa vuonna 2016 ja hopeaa vuonna 2017.
Maastojuoksun SM-kilpailuissa Laakso saavutti joukkuekilpailussa pronssia 2017.
Laakso saavutti 800 metrillä hopeaa sisäratojen SM-kilpailuissa 2014. Vuoden 2015 sisäratojen SM-kilpailuissa hän saavutti kultaa 4 × 300 metrin viestistä ja hopeaa 800 metriltä. Vuoden 2016 sisäratojen SM-kilpailuista hän saavutti kultaa 800 metrillä ja 4 × 300 metrin viestissä.
Laakson ennätysaika 800 metrillä on Lapinlahden Eliittikisoissa 19. kesäkuuta 2016 juostu 1.48,25 ja 400 metrillä Raaseporin Karjaalla 12. kesäkuuta 2016 juostu 48,84.
J. V. Ilkka

Jorma Valdemar (J. V.) Ilkka (5. helmikuuta 1909 Helsinki – 20. kesäkuuta 1998 Vaasa) oli suomalainen toimittaja ja suomentaja.
Elämä

Ilkan vanhemmat olivat kauppaedustaja Jalmari Ilkka ja Ingrid Linnéa Nylund ja puoliso vuodesta 1929 Mirjam Paulina Herrgård. Hän kirjoitti ylioppilaaksi 1927 ja valmistui Helsingin yliopistosta filosofian kandidaatiksi 1932. Ilkka oli Vaasan toimittaja 1932–1936 ja toinen toimittaja vuodesta 1965. Etelä-Savon päätoimittaja Ilkka oli 1936–1942. Hän työskenteli Satakunnan Kansassa vuosina 1942–1960. Kesäkuusta 1953 lähtien Ilkka oli ensin vajaan kolmen vuoden ajan lehden virkaatekevänä päätoimittajana ja toimi sen jälkeen marraskuuhun 1960 saakka vakituisena päätoimittajana. Vapaa lehtimies Ilkka oli 1960–1965. Hän toimi myös Porin kauppaoppilaitoksen opettajana 1945–1952.
Toimittajantyönsä ohella Ilkka suomensi 1950-1970-luvuilla yli 170 teosta, jotka edustivat lähinnä jännitys- ja kioskikirjallisuutta. Hän myös toimitti Satakunnan maakuntakalenterin 1957 ja 1958.
J. T. Brown

| J>  T. Brown |
| --- | --- |

Henkilötiedot
Syntynyt: 2. heinäkuuta 1990 (ikä 34) High Point
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  178 cm
Paino:  77 kg
Seura
Seura:  Anaheim Ducks
Sarja:  NHL
Pelinumero:  71
Pelaajaura
Pääsarjaura:  2010–
Aik. seurat:  Tampa Bay Lightning
Joshua Thomas Brown (s. 2. heinäkuuta 1990) on yhdysvaltalainen jääkiekkoilija, joka pelaa NHL-seura Anaheim Ducksissa.
Ura

Brown teki Tampa Bay Lightningin kanssa 28. maaliskuuta 2012 kahden vuoden tulokassopimuksen. Joukkueen General Manager Steve Yzerman kertoi olevansa innokas näkemään hänet pelaamassa.
Käännös suomeksi
Instant Buttons

Instant Buttons on CremaGamesin vuonna 2014 julkaisema sovellus, joka sisältää noin 400 eripituista tunnettua ääntä. Äänet ovat pituudeltaan sekunnin ja noin puolen minuutin väliltä. Instant Buttonsin äänet voivat olla meemejä tai tunnettuja sävelmiä, vaikkapa jonkin tv-sarjan alkutunnareita tai muuten tunnettuja kappaleita. Instant Buttonsiin voi myös ladata omia äänitiedostojaan ja haluamiansa ääniä voi myös lisätä suosikkeihin. Kids Moden käyttöönottamalla Instant Buttonsista poistuu kaikki rumat äänet ikiajoiksi. Instant Buttons on saatavilla iOS:ille ja Androidille.
Instanssi-luolasto

Instanssi-luolasto tai useimmiten pelkästään instanssi (engl. instance dungeon) on erityinen massiivisissa monen pelaajan verkkoroolipeleissä käytettävä pelialue.
Instanssi on pelimaailmasta (open world) erillinen pelialue, jonne pelaaja menee yksin tai oman ryhmänsä kanssa. Jokaiselle pelaajaryhmälle luodaan oma instanssi-luolastonsa, johon pääsevät vain oman ryhmän pelaajat. Yhdessä tietyssä instanssissa on samat paikat ja useimmiten samat vastustajat. Luolaston pomojen ja loppuvastustajan voittaminen antaa tavarapalkintoja (drops).
Instanssit vaativat yleensä myös tiimityötä. Ryhmässä on oltava mukana yleensä ainakin parantaja ja "tankki", joka ottaa vastaan vihollisen iskut ja pitää viholliset paikallaan ja antaa muille mahdollisuuden tehdä vahinkoa.
Instansseja käytetään muun muassa RuneScape- ja World of Warcraft -videopeleissä. World of Warcraftin instanssiluolastoissa ryhmä suorittaa eräänlaisen pienen tarinan mennessään luolastoa läpi. Raid-instanssit ovat vähintään kymmenen hengen luolastoja, joissa vastukset ovat haastavampia, mutta niiden jättämät varusteetkin ovat huomattavasti parempia. Instansseissa voi olla korkeintaan 40 pelaajaa.
Jakiv Stepovyi

Jakiv Stepovyi
Jakiv Stepanovytš Stepovyi (ukr. Яків Степанович Степовий, oikea sukunimi Jakymenko, ukr. Якименко; 20. lokakuuta 1883 Pisky, Harkova – 4. marraskuuta 1921 Kiova) oli ukrainalainen säveltäjä, opettaja ja musiikkikriitikko. Hänen veljensä oli Fedir Jakymenko.
Stepovyi liittyi 1895 Pietarin hovikuoroon ja opiskeli Pietarin konservatoriossa 1902–1909 opettajinaan Nikolai Rimski-Korsakov ja Anatoli Ljadov. Hän opetti vuodesta 1917 ja toimi vuodesta 1919 Muzytšnan draamateatterin ja valtion lauluyhtyeen johtajana. Hän kuoli lavantautiin Kiovassa, ja hänet on haudattu Baikoven hautausmaalle.
Stepovyilla oli suuri merkitys ukrainalaisen musiikkikoulukunnan perustamisessa, ja häntä pidetään yhtenä ukrainalaisen musiikin merkkihenkilöistä esimerkiksi Kyrylo Stetsenkon ohella. Hänen sävellystuotantoonsa kuuluu sävellyksiä merkittävien ukrainalaisten runoilijoiden teksteihin, instrumentaalisävellyksiä, kansanlauluihin perustuvia orkesterisarjoja, kuorosovituksia ukrainalaisista kansanlauluista, lauluja lapsille sekä kesken jäänyt ooppera, joka perustuu Taras Ševtšenkon teokseen Nevolnyk ('Orja').
Aiheesta muualla

Kuvia tai muita tiedostoja aiheesta Jakiv Stepovyi Wikimedia Commonsissa
Jacob Björnström

| Mitalit> Maa:   Suomi.Miesten kilpapurjehdus. Olympialaiset  | Mitalit> Maa:   Suomi.Miesten kilpapurjehdus. Olympialaiset  | Mitalit> Maa:   Suomi.Miesten kilpapurjehdus. Olympialaiset  | Maa:   Suomi> Miesten kilpapurjehdus. |
| --- | --- | --- | --- |
|  Hopeaa | Tukholma 1912 | 10mR |  |
Jacob Carl Gustaf Herman Björnström (14. joulukuuta 1881 Uuras – 17. heinäkuuta 1935 Inari) oli suomalainen kilpapurjehtija ja olympiamitalisti. Seuratasolla hän edusti Wiborgs Läns Segelföreningiä.
Björnström kuului suomalaisen Nina-veneen miehistöön sen voittaessa 10mR-luokan olympiahopeaa Tukholmasta 1912.
Jakke Hallikainen

Jari "Jakke" Hallikainen (1. lokakuuta 1965 – 29. marraskuuta 2007) oli suomalainen laulaja ja sanoittaja, joka oli jäsenenä Kaaos-, Kuolleet kukat- ja Positive Negative -punk-yhtyeissä. Hän kuoli äkilliseen sydänpysähdykseen.
Vuonna 2016 Helsingin Sanomat uutisoi Hallikaisen niittitakista, joka oli päätynyt arvovaltaisen amerikkalaisen GQ-aikakauslehden muotikuviin.
Aiheesta muualla

Kaaos-yhtyeen laulaja kuoli HS.fi.  4.12.2007. Helsingin Sanomat. Viitattu 4.12.2007.
Hrólfr Gautrekrinpojan saaga

Hrólfr Gautrekrinpojan saaga (isl. Hrólfs saga Gautrekssonar) on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin muinaissaagoihin. Hrólfr Gautrekrinpojan saaga kertoo Göötanmaan kuninkaaksi kutsutun Hrólfrin viikinkiretkistä ja tämän sekä muutaman muun viikingin vaimonhankinta-matkoista. Saaga on sisällöllisesti suorassa yhteydessä Hrólfrin isästä kertovaan Gautrekrin saagaan. Monesta muusta muinaissaagasta poiketen Hrólfr Gautrekrinpojan saaga ei sisällä lainkaan runoutta. Saaga on todennäköisesti alkujaan kirjoitettu 1200-luvun loppupuolella. Siitä on säilynyt lukuisia käsikirjoituksia, jotka edustavat kahta eri versiota. Saagan lyhyempää versiota pidetään alkuperäisempänä. Pidemmän, nuorempana pidetyn version pääkäsikirjoituksia ovat AM 152 fol 1 (1500-luvun alku) ja AM 590 b–c 4to (1600-luvulta). Hrólfr Gautrekrinpojan saagaa ei ole suomennettu.
Hrólfr Gautrekrinpojan saaga lähteenä > Saagan erityispiirteitä

Vaikka Hrólfr Gautrekrinpojan saaga luokitellaan muinaissaagaksi, sen juoni seuraa monille kotoperäisille ritarisaagoille tyypillistä morsiamen etsintä -teemaa. Saagassa kuvataan neljää eri kosiomatkaa ja niiden aikana koettuja seikkailuja. Saagan alussa kerrotaan, miten Hrólfrin isä Gautrekr kosii nuorta norjalaista prinsessa Ingibjörgiä ja Hrólfr on heidän jälkeläisensä. Hrólfr taas tekee kosiomatkan Sveanmaalle (isl. Svíþjóð) ja hänen veljensä Ketill Kiovan Rusiin (isl. Garðaríki). Hrólfrin veriveli Ásmundr taas suuntaa kosiomatkalle Irlantiin (isl. Írland). Hrólfr Gautrektinpojan saaga onkin usein luettu niin kutsuttuihin seikkailusaagoihin (saks. Abenteuersagas), jotka yleensä ovat muinaissaagoista nuorimpia ja muistuttavat kotoperäisiä ritarisaagoja.Esimerkiksi Hrólfr Gautrekrinpojan saagaan on yhdistetty morsiamen etsinnän lisäksi muitakin kotoperäisille ritarisaagoille tyypillisiä elementtejä, kuten neitsythallitsija-motiivi. Saagassa on myös kansansaduille tyypillisiä piirteitä, kuten taikamiekka.
Hrólfr Gautrekrinpojan saaga lähteenä > Hrólfr Gautrekrinpojan saaga suurvalta-ajan Ruotsissa

Muinaisesta menneisyydestä kertovat muinaissaagat alkoivat 1600-1700-luvulla herättää kiinnostusta erityisesti suurvalta-ajan Ruotsissa. Hrólfr Gautrekrinpojan saagan päähenkilön kerrottiin saagassa olevan göötanmaalainen (isl. Gautland ) kuningas, minkä lisäksi saagan tapahtumat sijoittuivat suureksi osaksi Göötanmaalle sekä suurvalta-ajan Ruotsin näkökulmasta sille tärkeille lähialueille, kuten Venäjälle (isl. Garðaríki ). 1600-oppineille Hrólfr Gautrekrinpojan saaga näyttäytyi siksi lähteenä, joka kertoi Ruotsin muinaisesta ja loistokkaasta menneisyydestä ja jota siksi voitiin käyttää myös suurvaltaideologian rakennusaineena ja propagandatarkoituksessa.
Koska ruotsalaiset eivät tuohon aikaan enää ymmärtäneet saagojen kieltä muinaisislantia, useita muinaissaagoja käännettiin Ruotsissa 1600–1700-luvulla. Hrólfr Gautrekrinpojan saaga  oli Gautrekrin saagan ohella ensimmäinen Ruotsissa käännettynä ilmestynyt muinaissaaga. Se ilmestyi vuonna 1664 myös Gautrekrin saagan  sisältävässä teoksessa Westrogothiae Gothrici & Rolfi Westrogothiae regum historia lingua antiqua Gothica conscripta.
Käännökset ja editiot

Detter, Ferdinand (toim.).1891. Zwei Fornaldersögur (Hrólfssaga Gautrekssonar und Ásmundarsaga kappabana) nach Cod. Holm. 7, 4to. Halle: Niemeyer.
Hermann Pálsson & Paul Edwards (käänt.). 1972. Hrolf Gautreksson: A Viking Romance. New Saga Library. Edinburgh & Toronto: Southside & University of Toronto Press.
Hrólfs saga Gautrekssonar. Teoksessa Guðni Jónsson (toim.). 1954. Fornaldar sögur Norðurlanda, 4. Akureyri: Íslendingasagnaútgáfan,51-176.
Saga af Hrólfi Konúngi Gautrekssyni. Teoksessa Rafn, C. C. (toim.) 1829–1830. Fornaldar sögur Nordrlanda, 3. Kaupmannahöfn: [s.n.], 57–190.
Verelius, Olof [& Jón Jónsson] (toim. & käänt.)1664. Gothrici & Rolfi Westrogothiae regum historia lingua antiqua Gothica conscripta. Upsala: Henricus Curio.
Aiheesta muualla

Hrólfs saga Gautrekssonar muinaisislanniksi Heimskringla.no -sivustolla
Hrólfs saga Gautrekssonar muinaisislanniksi Snerpa.is -sivustolla
Hrólfs saga Gautrekssonar -bibliografia Stories for All Time: The Icelandic Fornaldarsögur (Arkistoitu – Internet Archive) -sivustolla
Jaakko Kytömaa

Jaakko Antero Kytömaa (s. 15. lokakuuta 1945 Helsinki) on suomalainen näyttelijä, joka on tehnyt pitkän uran Suomen Kansallisteatterissa. Kytömaa on myös esiintynyt muutamassa elokuvassa ja tv-sarjoissa. TV-sarjassa Kotikatu hän on näytellyt Herman Anderssonia. Kytömaa on naimisissa näyttelijä Elli Castrénin kanssa.
Kytömaa työskenteli uransa alussa Porin teatterissa ja oli mukana perustamassa Porin Teatterin Aktiivi-nuorisoteatteria. Hän on ohjannut lukuisia kuunnelmia, mm. Huone mestauslavan alla ja Viimeinen työpäivä. Hän perusti Ylioppilasteatterille uuden kesäteatterin Puotilan kartanon pihalle ja ohjasi siellä Hella Wuolijoen Justiinan. Ryhmäteatterissa hän on ohjannut Wiipurin nopeat ja näytellyt lukuisissa muissa Lauri Siparin suomalaisuutta luotaavissa näytelmissä.
Aiheesta muualla

Jaakko Kytömaa Elonetissä.
Hyvää puuta

| Hyvää puuta Vesa-Matti Loiri |
| --- | --- | --- |

Studioalbumin tiedot
 Äänitetty : kesä 2009
 Julkaistu: 16. syyskuuta 2009
 Tuottaja(t): Tommi Viksten
 Tyylilaji: pop
 Kesto: 47.11
 Levy-yhtiö: Warner Music Finland
Listasijoitukset
 Suomen virallinen lista: 2. Latauslista: 17.
Vesa-Matti Loirin muut julkaisut
| Kasari 2008 | Hyvää puuta 2009 | Skarabee 2010 |
Hyvää puuta on Vesa-Matti Loirin 30. albumi, joka julkaistiin 16. syyskuuta 2009. Levy sisältää muun muassa Heikki Salon, Jarkko Martikaisen ja J. Karjalaisen varta vasten Loirille tekemiä kappaleita. Pauli Hanhiniemen tekemät kappaleet jäivät levyltä pois. Albumi myi vuoden 2009 aikana kulta- ja platinalevyihin oikeuttavan määrän.
Suomen virallisella albumilistalla Hyvää puuta sijoittui julkaisuaan seuraavalla viikolla sijalle 5, parhaimmillaan albumi sijoittui viikoilla 46–47/2009 sijalle 2.
Kappaleet

Miksi mä maailmalle laulaisin – 4.00  (Säv./san. A. P. Sarjanto, sov. Tommi Viksten)
Aapakarhu – 2.58  (Säv./san. J. Karjalainen, sov. Tommi Viksten)
Kaiken nähnyt – 4.08  (Säv. Timo Kiiskinen ja Tommi Viksten, san. Timo Kiiskinen, sov. Tommi Viksten)
Missä kotini on – 4.10  (Säv./san. Jarkko Martikainen, sov. Tommi Viksten)
Hyvää puuta – 5.17  (Säv./san. Timo Kiiskinen, Tuure Kilpeläinen ja Markus Koskinen, sov. Tommi Viksten, Tom Nyman, Pekka Gröhn ja Jussi Jaakonaho)
Vilukukka – 3.44  (Säv./san. Aulikki Oksanen, sov. Tommi Viksten ja Eero Ojanen)
Taivun mutten murru – 4.27  (Säv./san. Jarkko Martikainen, sov. Tommi Viksten)
Ystäväni – 4.20  (Säv./san. Markus Koskinen ja Pepe Johansson, sov. Tommi Viksten, Pekka Gröhn, Tom Nyman, Topi Kurki ja Olli Haavisto)
Ei tullutkaan äänettömyys – 4.18  (Säv./2. säkeistön ja kertosäkeistön san. Paula Vesala, 1. säkeistön san. Helena Anhava, sov. Tommi Viksten ja Ahti Marja-aho)
Hyvää elämää – 2.59  (Säv./san. A.P. Sarjanto, sov. Tommi Viksten)
Sadan miehen leukaluut – 33.33  (Säv./san. Heikki Salo, sov. Tommi Viksten)
Uskon – 3.11  (Säv./san. Timo Kiiskinen, sov. Tommi Viksten, Jussi Jaakonaho ja Ahti Marja-aho)
Kokoonpano

| --- | --- |
 Muusikot Vesa-Matti Loiri – laulu  Tommi Viksten – kitarat  Pekka Gröhn – koskettimet  Tom Nyman – basso  Topi Kurki – rummut, lyömäsoittimet  Johanna Kurkela – laulu (3)  Esko Järvelä – viulu (2, 4, 5, 10)  J. Karjalainen – banjo (2)  Olli Haavisto – pedal steel, dobro (8)  Jussi Jaakonaho – kitara (12)  Heikki Hämäläinen – viulu (9, 12)  Seppo Rautasuo – viulu (9, 12)  Heikki Vehmanen – alttoviulu (9, 12)  Kari Lindstedt – sello (9, 12) :  Tuotanto Ahti Marja-aho – jousisovitukset  Tommi Viksten – tuottaja  Jussi Jaakonaho – äänittäjä, miksaaja (Sonic Pump Studios), jousikvartetin äänitys (Soundtrack)  Tommi Viksten – satunnaisia äänityksiä (Bebe Nevado Music)  Olli Haavisto – satunnaisia äänityksiä (Eastwing)  Jussi Jaakonaho – satunnaisia äänityksiä (Salitun kulttuurikeskus)  Svante Forsbäck – masteroija (Chartmakers)  Katri Lehtola, Pete Eklund – kuvat  Tommi Levy – kansi  Pete Eklund – A&R
Arvostelut

Desibeli.net:
Dome.fi:
Rumba: positiivinen
Soundi:
In These Arms

| ”In These Arms” Bon Jovi |
| --- | --- | --- |

Singlen tiedot
 Albumilta: Keep the Faith
 Julkaistu: 1993
 Tuottaja(t): Jon Bon Jovi Richie Sambora David Bryan
 Tyylilaji: hard rock
 Kesto: 05.18
 Levy-yhtiö: Mercury Records
Bon Jovin muut singlet
| ”Bed of Roses” 1993 | ”In These Arms” 1993 | ”I'll Sleep When I'm Dead” 1993 |
In These Arms on yhdysvaltalaisen hard rock -yhtye Bon Jovin singlenä julkaistu hittikappale vuonna 1992 julkaistulta studioalbumilta Keep the Faith. Kappaleen ovat kirjoittaneet laulaja Jon Bon Jovi, kitaristi Richie Sambora ja kosketinsoittaja David Bryan. Kappaleesta on kuvattu myös musiikkivideo.
Single oli yhtyeen toiseksi parhaiten menestynein single Keep The Faith -albumilta. Yhdysvalloissa se saavutti sijan 37 Billboard Hot 100 -singlelistalla. Kanadan virallisella singlelistalla se oli sijalla 6 ja Yhdistyneessä kuningaskunnassa sijalla 9.
Kappale on tyypillinen heviballadi ja on hyvin samankaltainen yhtyeen toisen hittisinglen I'll Be There For You kanssa.
Kappaletta on soitettu aktiivisesti konserteissa jälleen vuoden 2005 jälkeen, kun se oli hetkellisesti poistettu settilistasta huimasta suosiostaan huolimatta.
Kappalelista

In These Arms – 5.18 (säv. Jon Bon Jovi, Richie Sambora, David Bryan)
Keep The Faith (Live) – 5.58 (säv. Jon Bon Jovi, Richie Sambora, Desmond Child)
In These Arms (Live) – 5.20 (säv. Jon Bon Jovi, Richie Sambora, David Bryan)
Kokoonpano

Jon Bon Jovi – laulu
Richie Sambora – kitara
Alec John Such – bassokitara
David Bryan – koskettimet
Tico Torres – rummut
Jakiv Holovatskyi

| Jakiv Holovatskyi> Яків Федорович Головацький |
| --- | --- |
 Jakiv Holovatskyi
Henkilötiedot
Syntynyt: 1814 Galitsia
Kuollut: 1888
Ammatti:  virkamies, pappi, kirjailija
Kirjailija
Tuotannon kieli: ukraina
Aikakausi:  1800-luku
Aiheesta muualla
Löydä lisää kirjailijoitaKirjallisuuden teemasivulta
Jakiv Fedorovytš Holovatskyi (ukr. Яків Федорович Головацький) (1814 Galitsia – 1888) oli ukrainalainen kirjailija. Hän suoritti opintonsa Lembergin yliopistossa. Yhdessä Markijan Šaškevytšin ja Ivan Vahylevytšin kanssa hän muodosti salaisen Ruteenikolmikko-ryhmän ajamaan Galitsian ukrainalaisten asiaa ja julkaisi ryhmän Rusalka Dnistrovaja -nimisessä kirjallisessa kalenteri runoja. Oltuaan jonkin aikaa uniaattien pappina hän tuli 1848 ukrainan kielen professoriksi Lembergin yliopistoon.
Holovatskyi siirtyi 1867 Venäjälle, jossa hän kääntyi ortodoksiksi. Hänet nimitettiin virkamieheksi Vilnan arkistoon. Holovatskyi on julkaissut ukrainan kieliopin ja tutkimuksia ukrainan kielen ja kansatieteen alalta sekä slaavilaisten maiden maantieteellistä sanakirjaa (1884) ja lisäksi arvokkaan kokoelman Galitsian ja Unkarin ukrainalaisten kansanlauluja (1860–1870 ja 1878).
Aiheesta muualla

Kuvia tai muita tiedostoja aiheesta Jakiv Holovatskyi Wikimedia Commonsissa
Lev, Vasyl & Shevelov, George Yurii: Holovatsky, Yakiv Encyclopedia of Ukraine. (englanniksi)
Inger Helene Nybråten

| Inger Helene Nybråten> Henkilötiedot |
| --- | --- |
Syntynyt: 8. joulukuuta 1960 (ikä 63) Skrautvål, Norja
Uran tiedot
Laji:  maastohiihto 
Maailmancup
Kaudet:  1982–1995
Voitot:  4
Palkintokorokkeella:  11
| Mitalit> Maa:   Norja.Naisten maastohiihto. Olympialaiset  | Mitalit> Maa:   Norja.Naisten maastohiihto. Olympialaiset  | Mitalit> Maa:   Norja.Naisten maastohiihto. Olympialaiset  | Maa:   Norja> Naisten maastohiihto. |
| --- | --- | --- | --- |
|  Kultaa | Sarajevo 1984 | 4 × 5 km |  |
|  Hopeaa | Albertville 1992 | 4 × 5 km |  |
|  Hopeaa | Lillehammer 1994 | 4 × 5 km |  |
| MM-kilpailut  | MM-kilpailut  | MM-kilpailut  |  |
|  Kultaa | Oslo 1982 | 4 × 5 km |  |
|  Hopeaa | Thunder Bay 1995 | 4 × 5 km |  |
|  Pronssia | Lahti 1989 | 4 × 5 km |  |
|  Pronssia | Val di Fiemme 1991 | 4 × 5 km |  |
|  Pronssia | Falun 1993 | 4 × 5 km |  |
|  Pronssia | Thunder Bay 1995 | 15km |  |
Inger Helene Nybråten (s. 8. joulukuuta 1960) on entinen norjalainen maastohiihtäjä, joka kilpaili 1980- ja 1990-luvulla. Hän voitti kolme viestin olympiamitalia, yhden kullan 1984 ja kaksi hopeaa 1992 ja 1994.
Nybråten ansaitsi maailmanmestaruuskilpailuissa yhteensä kuusi mitalia, yhden kullan, yhden hopean sekä neljä pronssia. Hän saavutti neljä henkilökohtaista maailmancupin osakilpailuvoittoa.